proxectonos/corpus_dominio_legal_administrativo_tmp huggingface dataset:
ORDE do 28 de outubro de 2002 pola que se modifica a oferta educativa de ciclos formativos, a partir do curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2002

Pola Orde do 8 de maio de 2002 (DOG do 24 de maio) autorízase a implantación de ciclos formativos de réxime ordinario e para persoas adultas en centros públicos da Comunidade Autónoma de Galicia, a partir do curso 2002-2003.
Examinadas as solicitudes dos centros CECA de Monforte de Lemos (Lugo) e IES Porta da Auga de Ribadeo (Lugo), e tendo en conta o informe da Dirección Xeral de Ordenación Educativa e Formación Profesional e por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de réxime ordinario ó de adultos dos ciclos formativos de grao medio nos seguintes centros:
CECA de Monforte de Lemos (Lugo), código 27007260, Elaboración de viños e outras bebidas.
IES Porta da Auga de Ribadeo (Lugo), código 27010945, Acabamentos de construcción.
Disposicións derradeiras
Primeira.-Autorízanse as direccións xerais de Ordenación Educativa e Formación Profesional, de Centros e Inspección Educativa e de Persoal para toma-las medidas precisas para a execución desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de outubro de 2002.
Celso Currás Fernández
Conselleiro de Educación e Ordenación
Universitaria
RESOLUCIÓN do 4 de novembro de 2002, do Centro de Control do Medio Mariño, pola que se modifica a clasificación da zona de producción de moluscos bivalvos denominada Enseada da Barca na ría de Ferrol.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/11/2002

A Orde do 10 de xullo de 2002, da Consellería de Pesca e Asuntos Marítimos, pola que se declaran e clasifican as zonas de producción de moluscos bivalvos vivos nas augas de competencia da Comunidade Autónoma de Galicia, clasifica a ría de Ferrol na categoría B para toda a ría, excepto a parte interna dela, delimitada pola liña imaxinaria que une Punta Camposanto co extremo do peirao de Maniños que se clasifica como zona C.
A zona coñecida como Enseada da Barca, na ría de Ferrol, está sendo afectada por verteduras de augas residuais como consecuencia da ruptura en varios puntos dun emisario que atravesa a devantida zona; os últimos datos analíticos dispoñibles desta zona, resultado do programa de control das zonas de producción que desenvolve o Centro de Control do Medio Mariño, amosan a necesidade dun cambio na súa clasificación dado que os niveis de E. Coli presentes nos moluscos da zona correspondense claramente cos niveis dunha zona C.
A norma 2ª do anexo II da antes citada Orde do 10 de xullo de 2002, determina que «cando os controis establecidos nas zonas de producción demostren unha alteración das condicións que determinaron a súa clasificación, o Centro de Control do
Medio Mariño prohibirá a recolleita na zona da que se trate ou procederá ó cambio de clasificación dela ata que se restablezan as condicións orixinais».
Por todo o exposto, a Dirección Xeral do Centro de Control do Medio Mariño,
RESOLVE:
Proceder ó cambio de clasificación da zona da ría de Ferrol coñecida coma Enseada da Barca, franxa litoral comprendida no interior da zona delimitada pola liña imaxinaria que une Punta Promontoiro con Punta O Seixo e a liña de costa, quedando clasificada como zona C en tanto non se restablezan as condicións anteriores.
Contra esta resolución, que non pon fin á vía administrativa, poderá interpoñerse recurso de alzada perante o conselleiro de Pesca e Asuntos Marítimos no prazo dun mes desde o día seguinte á notificación, segundo dispón o artigo 114 da Lei 30/1992, do 26 de novembro, modificada por Lei 4/1999, de réxime xurídico das administracións públicas e do procedemento administrativo común.
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de novembro de 2002.
Juan Carlos Maneiro Cadillo
Director do Centro de Control do Medio Mariño
CORRECCIÓN de erros.-Orde do 9 de setembro de 2002 pola que se lle autoriza a ampliación de dúas unidades do segundo ciclo de educación infantil ó centro privado Liceo La Paz da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/2002

Advertido erro na devandita orde, publicada no DOG nº 182 do venres 20 de setembro de 2002, cómpre face-la seguinte corrección:
Na páxina 13.852, no anexo, hai que engadir:
Quenda de tarde-noite:
Familia profesional: informática.
1 ciclo formativo de grao superior de administración de sistemas informáticos (2 unidades para 30 postos escolares/unidade).
1 ciclo formativo de grao superior de desenvolvemento de aplicacións informáticas (2 unidades para 30 postos escolares/unidade).
DECRETO 309/2002, do 6 de novembro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 20/11/2002

En virtude do establecido nos artigos 8, parágrafo 3º, e 9.1º da Lei 6/1995, do 28 de xuño, pola que se crea o Consello Económico e Social de Galicia, (publicado no DOG nº 133, do 12 de xullo) e nos artigos 8º e 9º e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente
DISPOÑO:
Artigo 1º
Noméase como membro titular do Consello Económico e Social de Galicia en representación de UGT-Galicia, a Javier Otaño Ballesteros.
Artigo 2º
Noméase como membro suplente do Consello Económico e Social de Galicia en representación de UGT-Galicia, a Julia Martínez González.
Santiago de Compostela, seis de novembro de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 17 de setembro de 2002 pola que se adxudican as axudas correspondentes ó Programa de Recursos Enerxéticos e Mineiros convocadas no anexo IV da Orde do 22 de abril de 2002 (Diario Oficial de Galicia do 30 de abril), pola que se aproban as bases que rexerán as convocatorias de axudas correspondentes ás accións do Programa Sectorial de Recursos Naturais do PGIDT.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/11/2002

Advertido erro na devandita resolución publicada no Diario Oficial de Galicia número 184, do martes, día 24 de setembro de 2002, cómpre face-la seguinte corrección:
Na páxina 13.974, no anexo I, liña 3 (Investigador VAZQUEZ VAZQUEZ, MANUEL, PGIDIT02REM30302PR), nas columnas Anos, 2002, 2003, 2004 e 2005, onde di:
«3 19.550,00 14.000,00 14.000,00 8.000,00», debe dicir: «2 25.550,00 16.000,00 14.000,00»
DECRETO 308/2002, do 6 de novembro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 20/11/2002

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia en representación de UGT-Galicia, José Carlos Rodríguez del Río.
Artigo 2º
Que cese como membro suplente do Consello Económico e Social de Galicia en representación de UGT-Galicia, Eusebio Oreana Martínez.
Santiago de Compostela, seis de novembro de dous mil dous.
Manuel Fraga Iribarne
Presidente
RESOLUCIÓN do 7 de novembro de 2002, conxunta da Consellería da Presidencia, Relacións Institucionais e Administración Pública e da Consellería de Sanidade, pola que se conceden as axudas para a realización de proxectos de investigación convocadas na Orde do 25 de xuño de 2002 (Diario Oficial de Galicia número 133, do 11 de xullo).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/11/2002

A orde conxunta das consellerías da Presidencia, Relacións Institucionais e Administración Pública e de Sanidade do 25 de xuño de 2002 aprobaba as bases para a convocatoria de axudas para a realización de proxectos de investigación. No seu artigo 4 determinábanse os criterios de valoración e materias preferentes que deberían ter en conta os membros da comisión encargada de realiza-la proposta de resolución.
Atendendo á proposta elaborada pola citada comisión, a Consellería da Presidencia, Relacións Institucionais e Administración Pública e a Consellería de Sanidade
RESOLVEN:
Primeiro.-Concede-las axudas para a realización de proxectos de investigación en Galicia dentro dos centros, servicios e establecementos sanitarios públicos da Comunidade Autónoma de Galicia para os proxectos que se citan no anexo I desta resolución, pola cantidade que en cada caso se sinala.
Segundo.-As solicitudes que non figuran citadas no mencionado anexo, que foron admitidas para participar neste concurso, entenderase que quedan denegadas por non conseguiren, no proceso de selección, a cualificación necesaria.
Terceiro.-O incumprimento por parte dos beneficiarios de calquera das bases establecidas na orde de convocatoria do 25 de xuño de 2002 (DOG do 11 de xullo) suporá a perda do dereito a recibi-la axuda correspondente.
Cuarto.-Contra esta resolución poderase interpoñer potestativamente recurso de reposición ante o conselleiro da Presidencia, Relacións Institucionais e Administración Pública ou ante o conselleiro de Sanidade no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nun prazo de dous meses contado a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de novembro de 2002.
P.D. (Orde 25-6-2002, DOG do 11 de xullo)
Miguel A. Ríos FernándezFrancisco López Rois
Secretario xeral de InvestigaciónDirector xeral de Asistencia
e DesenvolvementoSanitaria
ORDE do 3 de xullo de 2002 pola que se declara a alleabilidade do Centro de Lousas de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/07/2002

Polo Decreto 220/2002, do 6 de xuño (DOG nº 125, do 1 de xullo), desafectouse o ben inmoble que integra o denominado Centro de Lousas de Galicia.
Unha vez obtida a inscrición no correspondente Rexistro da Propiedade do dito ben a nome da Comunidade Autónoma de Galicia, procede declara-la súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio, e logo do informe da Consellería de Industria e Comercio,
DISPOÑO:
Artigo único.
Declárase a alleabilidade do ben inmoble que se describe a continuación:
Edificio de planta baixa e alta de 791,09 e 537,23 m, respectivamente, construídos sobre soar de 2.556,3 m de superficie, no lugar de Candís, municipio do Barco de Valdeorras (Ourense). Estrema: norte, resto do predio matriz propiedade do Concello de Carballeda de Valdeorras; sur, camiño; leste, valo de cerramento do colexio de ensino e resto do predio matriz; e oeste, montes propiedade dos veciños de Millaroso.
O predio está inscrito no Rexistro da Propiedade do Barco de Valdeorras no tomo 457, libro 130, folio 189, predio nº 16.902, inscrición 2ª.
Santiago de Compostela, 3 de xullo de 2002.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
ORDE do 27 de xuño de 2002 pola que se fixan os prezos de venda ó público de diversas publicacións da Consellería de Política Agroalimentaria e Desenvolvemento Rural.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 23/07/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse con IVE incluído.
Santiago de Compostela, 27 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ANEXO
-Macromagnitudes Agrarias 1999: 9,02 euros.
-Reformismo Agrario no Sexenio Democrático: 19,23 euros.
-Agricultura e Reforma do Sistema Foral: 19,23 euros.
-Análise Sensorial dos Queixos Galegos: 7,20 euros.
ORDE do 27 de xuño de 2002 pola que se lle autoriza a ampliación de dúas unidades do segundo ciclo de educación infantil ó centro privado San José de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/2002

Examinado o expediente presentado polo centro privado San José de Gondomar (Pontevedra), no que solicita a ampliación de dúas unidades do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa
RESOLVE:
Autoriza-la ampliación de dúas unidades do segundo ciclo de educación infantil ó centro privado San José de Gondomar (Pontevedra), segundo os datos que se relacionan no anexo da presente orde, facendo constar que, para a posta en funcionamento destas, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 27 de xuño de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Gondomar.
Localidade: Borreiros.
Enderezo: O Telleiro nº 14.
Denominación: centro privado San José.
Titular: Misioneras de María Mediadora.
Código do centro: 36015949.
Nivel: educación infantil-2º ciclo.
Unidades de que constaba: 5.
Unidades novas autorizadas: 2.
Composición resultante:
Centro de educación infantil: 7 unidades.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 25 de xuño de 2002 pola que se autoriza o cesamento de actividades do centro privado Casa del Pescador de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/2002

Examinado o expediente incoado polo centro privado Casa del Pescador de Vigo, solicitando o cesamento de actividades.
Resultando que o dito o centro privado obtivo, por Orde do 28 de xuño de 1979, autorización para sete unidades de preescolar.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do centro privado Casa del Pescador de Vigo (Pontevedra) con efectos económico-administrativos do 1 de setembro de 2002, segundo os datos que se relacionan no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 25 de xuño de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Orillamar s/n.
Código do centro: 36011075.
Denominación: centro privado Casa del Pescador.
Titular: R.R. Hijas de la Caridad.
Autorización do cesamento de actividades do centro.
RESOLUCIÓN do 4 de xullo de 2002 pola que se ordena a publicación do acordo do Consello da Xunta de Galicia do 27 de xuño de 2002 polo que se declara festa de Galicia de interese turístico na provincia de Pontevedra a Festa do Carneiro ó Espeto de Moraña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/07/2002

O Consello da Xunta de Galicia na súa reunión do día 27 de xuño de 2002 adoptou, por proposta
do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Pontevedra a Festa do Carneiro ó Espeto de Moraña, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 4 de xullo de 2002.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Orde do 17 de xuño de 2002 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/07/2002

Advertidos erros na citada orde, publicada no Diario Oficial de Galicia nº 122, do mércores 26 de xuño 2002, é necesario efectua-las seguintes correccións:
-Na páxina 9.884:
Artigo 1º.-Ámbito de aplicación.
Onde di: «...Para o ano 2001», debe dicir: «...Para o ano 2003».
-Na páxina 9.897, columna da esquerda:
Sección 08.-Consellería de Industria e Comercio:
Onde di:
«Servicio 01.-Secretaria Xeral.
Servicio 02.-Dirección Xeral de Industria.
Servicio 03.-Dirección Xeral de Programas Industriais e infraestructuras tecnolóxicas.
Servicio 04.-Dirección Xeral de Comercio e Consumo».
Debe dicir:
«Servicio 01.-Secretaría Xeral.
Servicio 02.-Dirección Xeral de Industria, Enerxía e Minas.
Servicio 03.-Dirección Xeral de Tecnoloxía e Desenvolvemento Sectorial.
Servicio 04.-Dirección Xeral de Comercio e Consumo».
-Na páxina 9.897, columna da dereita:
Na parte superior, onde di:
«Servicio 03.-Dirección Xeral de Estructuras Pesqueiras e Mercados da Pesca.
Servicio 04.-Dirección Xeral de Innovación e Desenvolvemento Pesqueiro».
Debe dicir:
«Servicio 03.-Dirección Xeral de Estructuras e Mercados da Pesca.
Servicio 04.-Dirección Xeral de Innovación e Desenvolvemento pesqueiro.
Servicio 05.-Centro de Control do Medio Mariño».
Sección 13.-Consellería de Xustiza, Interior e Relacións Laborais:
Onde di:
«Servicio 01.-Secretaria Xeral.
Servicio 02.-Dirección Xeral de Xustiza e Administración Local.
Servicio 03.-Dirección Xeral de Relacións Laborais.
Servicio 04.-Dirección Xeral de Interior.
Servicio 05.-Dirección Xeral de Protección Civil.
Servicio 06.-Consello Galego de Relacións Laborais».
Debe dicir:
«Servicio 01.-Secretaria Xeral.
Servicio 02.-Dirección Xeral de Xustiza.
Servicio 03.-Dirección Xeral de Relacións Laborais.
Servicio 04.-Dirección Xeral de Interior e Protección Civil.
Servicio 05.-Dirección Xeral de Administración Local.
Servicio 06.-Consello Galego de Relacións Laborais».
-Na páxina 9.898, columna da esquerda:
No epígrafe de Organismos Autónomos Administrativos debe engadirse:
«Dependente da Consellería de Industria e Comercio.
Organismo 50.-Instituto Galego de Consumo».
-Na páxina 9.909, columna da esquerda:
Instruccións para a confección das memorias das consellerías:
Onde di: «...sobre os orzamentos para 2001...», debe dicir: «...Sobre os orzamentos para 2003...».
CONSELLERÍA DE CULTURA, COMUNICACIÓN SOCIAL
E TURISMO
DECRETO 236/2002, do 27 de xuño, polo que se declara a urxente ocupación, para efectos de expropiación forzosa, polo Concello de Valga (Pontevedra), dos bens e dereitos necesarios para a realización das obras do proxecto de apertura dunha nova rúa no núcleo urbano de Valga.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/07/2002

O Concello de Valga, en sesión celebrada o día vinteoito de xaneiro de dous mil dous, aprobou o proxecto de apertura dunha nova rúa no núcleo urbano de Valga, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Valga foi remitida a documentación complementaria para a correcta tramitación do expediente con data de entrada no rexistro
xeral da Consellería de Xustiza, Interior e Relacións Laborais o día dezaoito de xuño de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintesete de maio de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Valga esta nova rúa, situada en pleno centro urbano, partiría xusto en fronte á propia Casa do Concello, sendo o eixe de vertebración que conduzca directamente a unha zona industrial e mercantil, permitindo a liberación do tráfico de vehículos, bens e persoas, e facilitando deste xeito a desconxestión dunha estrada nacional ó seu paso polo maior núcleo de poboación de todo o concello.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día vintesete de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Valga, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura dunha nova rúa no núcleo urbano de Valga.
Santiago de Compostela, vintesete de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 17 de xuño de 2002 pola que se autoriza o cambio de titularidade do centro privado Karbo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/2002

Examinado o expediente iniciado polo centro privado Karbo da Coruña, solicitando o cambio de titularidade.
Resultando que mediante escritura pública notarial, Ramón Carrasco Navarrro cede a súa titularidade, a tódolos efectos, a Carrasco Borrego, S.L.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20
de setembro de 1995 (DOG 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Karbo da Coruña a favor de Carrasco Borrego, S.L. con tódolos dereitos e obrigas contraídos polo cesionista Ramón Carrasco Navarro, sen prexuízo das responsabilidades que poidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 17 de xuño de 2002.
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 5 de febreiro de 2002 pola que se inscribe a Asociación de Amigos del Camino de Santiago en Internet AACS-I no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago en Internet AACS-I, de data 24 de xaneiro de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación de Amigos del Camino de Santiago en Internet AACS-I quede inscrita no Rexistro
de Entidades de Promoción do Camiño de Santiago co número 138.
Santiago de Compostela, 5 de febreiro de 2002.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 14 de febreiro de 2002 pola que se inscribe a Fundación Misterio de Obanos no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Misterio de Obanos, de data 29 de xaneiro de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Fundación Misterio de Obanos quede inscrita no Rexistro de Entidades de Promoción do Camiño de Santiago co número 139.
Santiago de Compostela, 14 de febreiro de 2002.
Andrés González Murga
Secretario xeral da Consellería de Cultura,
Comunicación Social e Turismo
DECRETO 235/2002, do 27 de xuño, polo que se declara a urxente ocupación, para efectos de expropiación forzosa, polo Concello de Valga (Pontevedra), dos bens e dereitos necesarios para a realización das obras do proxecto de expropiacións no enlace de Valga coa estrada comarcal 550.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/07/2002

O Concello de Valga, en sesión celebrada o día vinteseis de novembro de dous mil un, aprobou o proxecto de expropiacións no enlace de Valga coa estrada comarcal 550, e na sesión do cinco de xuño de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Valga foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día catorce de xuño de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada
no rexistro xeral da Consellería de Xustiza, Interior e Relacións Laborais o día doce de xuño de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello a urxencia ven determinada pola necesidade de mellora-los enlaces coa estrada comarcal 550, debido á alta sinistrabilidade existente no cruzamento de Campaña, debido á estreitez do seu trazado actual, precisándose o seu ancheamento para evitar dúas zonas extremadamente perigosas non só para os vehículos senón tamén para os propios peóns.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día vintesete de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Valga, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de expropiacións no enlace de Valga coa estrada comarcal 550.
Santiago de Compostela, vintesete de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 234/2002, do 27 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado na estrada provincial 0301 de Parada a Congosto por Ponte Aranga, punto quilométrico 8,30 ó 11,57 (concello de Aranga).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/07/2002

A Deputación Provincial da Coruña, en sesión celebrada o día vintetrés de novembro de dous mil un, aprobou o proxecto de ampliación e mellora do trazado na estrada provincial 0301 de Parada a Congosto por Ponte Aranga, punto quilométrico 8,30 ó 11,57, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial da Coruña foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día trece de xuño de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día cinco de abril de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a urxencia ven dada pola existencia de curvas perigosas cun pequeno radio, edificacións á beira da estrada, o estado do firme, o ancho da calzada de dimensións inferiores ás necesidades dos vehículos e a intensidade media
do tráfico fan necesaria a actuación para evita-lo alto risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día vintesete de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado na estrada provincial 0301 de Parada a Congosto por Ponte Aranga, punto quilométrico 8,30 ó 11,57.
Santiago de Compostela, vintesete de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 24 de xuño de 2002 pola que se dictan as normas sobre os distintivos dos responsables das Agrupacións de Voluntarios de Protección Civil de Galicia.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 18/07/2002

Advertido un erro na citada orde, publicada no Diario Oficial de Galicia nº 128, do 4 de xullo de 2002, cómpre face-la seguinte corrección:
Na páxina 10.435, anexo III, o distintivo de identificación de subxefe de agrupación é o que segue:
ORDE do 19 de xuño de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 19/07/2002

A Lei 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se citan no anexo.
2. Estes prezos entenderanse, con IVE incluído.
Santiago de Compostela, 19 de xuño de 2002.
José María Hernández Cochón
Conselleiro de Sanidade
ANEXO I
-Plan Oncológico de Galicia 2002/2005: 18 euros.
-Plan de Salud de Galicia 2002/2005: 30 euros.
-Guía sobre Evidencia Científica para a Avaliación de Tecnoloxías na Internet: 15,3 euros.
ORDE do 9 de xullo de 2002 pola que se nomean novos membros do Consello Galego de Relacións Laborais, en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 19/07/2002

De acordo co disposto no artigo 4 da Lei 7/1988, do 12 de xullo, de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, a Confederación de Empresarios de Galicia acordou a substitución de dous dos seus membros titulares da súa representación no consello.
A disposición adicional primeira do Decreto 147/2002, do 11 de abril, polo que se establece a estructura orgánica da Consellería de Xustiza, Interior e Relacións Laborais sinala que «a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais».
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membros titulares do Pleno do Consello Galego de Relacións Laborais en representación da Confederación de Empresarios de Galicia, a Antón Arias Díaz-Eimil, en substitución de Alfredo Toranzo García e a Ovidio Pérez Reñones, en substitución de Eduardo Jiménez Domínguez.
Santiago de Compostela, 9 de xullo de 2002.
Antonio Pillado Montero
Conselleiro de Xustiza, Interior
e Relacións Laborais
CORRECCIÓN de erros.-Orde do 21 de xuño de 2002 pola que se establecen axudas para mellora-la formación, xestión e consolidación do asociacionismo agrario en Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 19/07/2002

Publicada esta orde no Diario Oficial de Galicia nº 132, con data do 10 de xullo de 2002, compre face-las seguintes correccións:
1. Na páxina 10.724, a continuación da disposición adicional, engádese unha disposición derrogatoria, co seguinte texto: «Queda derrogada a orde da Consellería de Política Agroalimentaria e Desenvolvemento Rural, do 25 de xuño de 2001, pola que se establecían axudas para mellora-la formación, xestión e consolidación do asociacionismo agrario en Galicia, que se publicou no Diario Oficial de Galicia nº 131, de data do 6 de xullo de 2001».
2. Nas páxinas 10.726 e 10.727 substitúese o «anexo II: Relación das liñas de axuda solicitadas» e o «anexo III: Relación da documentación», polos anexos que se inxeren a continuación:
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 14 de febreiro de 2002, da Secretaría Xeral da Consellería de Cultura, Comunicación Social e Turismo, pola que se inscribe a Fundación Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Camino de Santiago, do 18 de xaneiro de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Fundación Camino de Santiago quede inscrita no Rexistro de Entidades de Promoción do Camiño de Santiago co número 140.
Santiago de Compostela, 14 de febreiro de 2002.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 9 de abril de 2002, da Secretaría Xeral da Consellería de Cultura, Comunicación Social e Turismo, pola que se inscribe La Vía Láctea Estelar no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada por La Vía Láctea Estelar, do 13 de marzo de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que La Vía Láctea Estelar quede inscrita no Rexistro de Entidades de Promoción do Camiño de Santiago co número 142.
Santiago de Compostela, 9 de abril de 2002.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 9 de abril de 2002, da Secretaría Xeral da Consellería de Cultura, Comunicación Social e Turismo, pola que se inscribe a Associação Bahiana de Amigos do Caminho de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Associaçao Bahiana de Amigos do Caminho de Santiago de Compostela, do 12 de marzo de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação Bahiana de Amigos do Caminho de Santiago de Compostela quede inscrita no Rexistro de Entidades de Promoción do Camiño de Santiago co número 141.
Santiago de Compostela, 9 de abril de 2002.
Andrés González Murga
Secretario xeral da Consellería de Cultura,
Comunicación Social e Turismo
ORDE do 5 de xullo de 2002 pola que se dispón a substitución dun membro no Consello Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/07/2002

O artigo 12 da Lei 5/1987 e o artigo 4 do Decreto 240/1992, do 30 de xullo (DOG do 12 de agosto), polo que se aproba o Regulamento do Consello Universitario de Galicia regulan a composición do Consello Universitario de Galicia. No epígrafe a) do artigo 4 do Decreto 240/1992, do 30 de xullo, establécese que serán vocais deste os rectores das universidades galegas.
Pola Orde do 16 de xuño de 1998 (DOG do 6 de xullo) fíxose pública a composición do Consello Universitario de Galicia. No punto 3 do artigo único desta orde figura como rector da Universidade de Santiago de Compostela Francisco Darío Villanueva Prieto.
Unha vez publicado no Diario Oficial de Galicia o nomeamento de Senén Barro Ameneiro o pasado 14 de xuño como rector da Universidade de Santiago de Compostela, por proposta do conselleiro de Educación e Ordenación Universitaria, procede substituí-lo rector da Universidade de Santiago de Compostela no Consello Universitario de Galicia, en vir
tude do disposto no artigo 4º c) do citado Decreto 240/1992, do 30 de xullo.
Por todo iso,
DISPOÑO:
Artigo único.-Nomear como membro do Consello Universitario de Galicia a Senén Barro Ameneiro, rector da Universidade de Santiago de Compostela.
Esta persoa substitúe a Francisco Darío Villanueva Prieto, que cesa como membro do Consello Universitario de Galicia, agradecéndolle-los servicios prestados.
Santiago de Compostela, 5 de xullo de 2002.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 27 de maio de 2002 pola que se fai público o acordo do Consello da Xunta de Galicia do 11 de abril, en relación coa tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos.
CONSELLERÍA DE MEDIO AMBIENTE — III. OUTRAS DISPOSICIÓNS — 18/07/2002

Advertido erro na dita resolución, publicada no Diario Oficial de Galicia nº 105, do luns 3 de xuño de 2002, cómpre face-las oportunas correccións:
No quinto parágrafo na páxina 8.001, onde di: « ... acordou declarar como órgano competente por razón da materia para a tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos, á Consellería de Medio Ambiente, a través da Dirección Xeral de Montes e Industrias Forestais», debe dicir: « ... acordou declarar como órgano competente por razón da materia para a tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, zona de servidume e zona de policía, e para o aproveitamento e utilización da vexetación arbórea ou arbustiva das ribeiras dos ríos, á Consellería de Medio Ambiente, a través da Dirección Xeral de Montes e Industrias Forestais».
No segundo parágrafo na páxina 8.002, onde di: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos a que se refire os artigo 71, do vixente Regulamento do dominio público hidráulico (RDPH)», debe dicir: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos a que se refiren os artigos 71 e 81 respectivamente, do vixente Regulamento do dominio público hidráulico (RDPH), zona de servidume e zona de policía ... ».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA